Utendørs deltok hun i Hypo-Meeting, og kom der på sjetteplass i sjukamp med 6360 poeng. Hennes beste øvelse var 200 meter, der hun var kun fire hundredeler unna sin personlige rekord. Hun vant denne enkeltøvelsen, med tiden 22,73. I EM i friidrett 2012 deltok hun på 200 meter og på 4 x 100 meter stafett. På 200 meter hadde hun raskest tid i semifinalen, med 22,70 (SB), men løp på 23,53 i finalen og kom på femteplass. Nederland satte ny nasjonal rekord på stafetten, med 42,80, der Dafne løp sammen med Kadene Vassell, Eva Lubbers og Jamile Samuel. De fikk dermed EM-sølv, bak Tyskland.